बुधू भगत

बुधु भगत एक भारतीय क्रांतिकारी थे, जिन्होंने 1831-32 ब्रिटिश शासन के खिलाफ छोटानागपुर में कोल विद्रोह का नेतृत्व किया था। 

 जीवनी 
उनका जन्म 17 फरवरी 1792 को ब्रिटिश भारत में रांची जिले के चान्हो ब्लॉक के सिलगाई गांव में हुआ था। उनका जन्म उरांव किसान परिवार में हुआ था।

 विद्रोह 
कोल विद्रोह छोटानागपुर के रांची, हजारीबाग, पलामू, पातकुम और मानभूम तक फैल गया था। 1831 में बुधु भगत ने अंग्रेजों के खिलाफ कोल विद्रोह का नेतृत्व किया।

1832 में, बुद्धू भगत ने छोटानागपुर के आदिवासियों के साथ अंग्रेजों और जमींदारों के दमनकारी शासन के खिलाफ विद्रोह का नेतृत्व किया। इस विद्रोह को लकड़ा विद्रोह के नाम से जाना जाता है, जिसमें मुंडा, उरांव, भूमिज और हो आदिवासियों का महत्वपूर्ण योगदान था। अंग्रेजों ने बुधु भगत को पकड़ने के लिए 1000 रुपए इनाम की घोषणा की। 13 फरवरी 1832 को ब्रिटिश सेना सिलागई गांव पहुंची, और बुधु भगत के अनुयायियों के कड़े प्रतिरोध का सामना किया। उन्होंने धनुष, बाण, कुल्हाड़ियों और तलवारों के साथ अंग्रेजी सेना पर आक्रमण किया। बुधु भगत ने जोआ भगत के साथ इस विद्रोह का नेतृत्व किया। 13 फरवरी 1832 को कैप्टन इम्फे के खिलाफ लड़ते हुए बुधु भगत को अंग्रेजों ने पकड़ लिया और मार डाला। इस लड़ाई में बुधु भगत के पुत्र हलधर भगत और गिरिधर भगत भी मारे गए। 

 इन्हें भी देखें 

 कोल विद्रोह
 भूमिज विद्रोह

सन्दर्भ

श्रेणी:आदिवासी
श्रेणी:भारतीय (आदिवासी)
श्रेणी:झारखंड